ZAPISNIK

sa 17. sjednice Općinskog vijeća Općine Čepin održane 17. travnja 2019. godine u

prostorijama Općine Čepin, K. Zvonimira 105

Sjednicu je u 19,00 sati otvorio predsjednik Općinskog vijeća Robert Periša, utvrdivši da je sjednici nazočno 15 članova Vijeća od izabranih 17, te da Vijeće može pravovaljano odlučivati.

NAZOČNI ČLANOVI VIJEĆA:

1.Boris Marks

2. Miroslav Jerković

3. Anamarija Gregić

4. Ksenija Rajtek

5. Valentin Pavleković

6. Velimir Džambić

7. Zoran Horvat

8. Robert Periša

9. Mario Žanko

10. Marko Brekalo

11. Melani Starčević

12. Marija Čačić

13. Josip Skočibušić

14. Dražen Arnold

15. Tanja Paun

SJENICI NISU NAZOČNI VIJEĆNICI:

1. Josip Đimber

2. Hrvoje Hefer.

Sjednici su također nazočni: općinski načelnik Dražen Tonkovac, zamjenici općinskog načelnika Ivan Žeravica i Mateja Kalajžić, pročelnici Tomislav Kuna, Mirjana Cvitkušić i Krešimir Crnković, viši savjetnik Željko Mamić, Vlatka Panenić predstavnica roditelja djece Dječjeg vrtića Zvončić, roditelji djece Dječjeg vrtića Zvončić u Čepinu.

Predsjednik Vijeća upoznao je nazočne sa predloženim dnevnim redom.

Vijećnik D. Arnold predložio je s obzirom na aktualnu problematiku i na prisustvo roditelja predstavnika djece u Dječjem vrtiću u Čepinu da 2. točka dnevnog reda bude nova točka, a to je „Aktualna problematika Dječjeg vrtića u Čepinu“, jer trenutno ne postoji mogućnost upisivanja djece u Dječji vrtić za narednu godinu.

Pročelnik K. Crnković predložio je ispred Općinske uprave da se točka 8. izmjeni i proširi na način da se u istoj doda i izvješće Povjerenstva o do sada učinjenom stanju, te da ista glasi: „Donošenje Oduke o imenovanju člana Povjerenstva za pregovore s Gradom Osijekom vezano za stanje u Dječjem vrtiću Zvončić u Čepinu i podnošenje Izvješća Povjerenstva za pregovore s Gradom Osijekom vezano za stanje u Dječjem vrtiću Zvončić u Čepinu“. Također je naveo kako su vijećnici prije samog početka sjednice dobili na stol i materijal za dopunu dnevnog reda, a to je Zaključak o prijedlogu kandidata za imenovanje suca porotnika Županijskog suda u Osijeku. Naveo je kako je u petak kada se slao materijal, bio i zadnji dan isteka krajnjeg roka za podnošenje prijava. Naveo je da je do sada prijavljen jedan kandidat, te je mišljenja da je opravdano da ta točka uđe u dnevni red i da se izglasa.

Vijećnik M. Brekalo predlaže da se ne prihvati proširenje točke 8. dnevnog reda, a da se prihvati prijedlog vijećnika D. Arnolda i da se pod točkom 2. može podnijeti i izvješće da se tema ne proširuje na dvije točke dnevnog reda.

Vijećnik D. Arnold istaknuo je kako roditelje koji su ovdje zanima situacija vrtića da li ostaje, te traži u ime oporbenih vijećnika da točka 2. dnevnog reda bude Izvješće o aktualnom stanju i situaciji u vrtiću zajedno sa izvješćem načelnika što je danas radio u Gradu u vezi toga. Predložio je da točka 8. dnevnog reda ostane kakva i je.

Predsjednik Vijeća predložio je stanku od 10 minuta.

Nakon kratke stanke predsjednik Vijeća stavio je na glasovanje prijedlog vijećnika M. Brekala da se u predloženom dnevnom redu umjesto točke 2. „Donošenje Godišnjeg izvještaja o izvršenju Proračuna Općine Čepin za 2018. godinu“ stavi točka: „Aktualna situacija u Dječjem vrtiću Zvončići i izvješće Povjerenstava“.

Općinsko vijeće Općine Čepin sa 6 glasova ZA i 9 glasova PROTIV nije prihvatilo prijedlog vijećnika M. Brekala.

Predsjednik Vijeća stavlja na glasovanje prijedlog Općinske uprave pod točkom 8. da se ista nadopuni te glasi: „Donošenje Odluke o imenovanju člana Povjerenstva za pregovore s Gradom Osijekom vezano za stanje u Dječjem vrtiću Zvončić u Čepinu i podnošenje izvješća Povjerenstva za pregovore sa Gradom Osijekom vezano za stanje u Dječjem vrtiću Zvončić u Čepinu“. Također predlaže da se ubaci i 9. točka „Donošenje Zaključka o prijedlogu kandidata za imenovanje suca porotnika Županijskog suda u Osijeku“.

Općinsko vijeće Općine Čepin sa 9 glasova ZA, 3 glasa SUZDRŽAN, 3 glasa PROTIV, usvojilo je gore navedeni prijedlog Općinske uprave, kao i predloženi dnevni red kako slijedi

**D N E V N I R E D**

1. Usvajanje zapisnika sa 16. sjednice Općinskog vijeća Općine Čepin
2. Donošenje Godišnjeg izvještaja o izvršenju Proračuna Općine Čepin za 2018. godinu
3. Donošenje Odluke o raspodjeli rezultata poslovanja Općine Čepin za 2018. godinu
4. Donošenje Odluke o davanju suglasnosti na provedbu ulaganja u izgradnju dječjeg igrališta s pristupnim površinama u Beketincima, u okviru tipa operacije 2.2.1. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“
5. Donošenje Odluke o uvjetima i visini najma za korištenje dvorane Centra za kulturu Čepin
6. Donošenje Odluke o uvjetima i visini najma za korištenje pozornice
7. Donošenje Odluke o davanju suglasnosti za sklapanje Sporazuma o korištenju narodnih nošnji i instrumenata između Općine Čepin i Kulturno umjetničkog društva „Ivan Kapistran Adamović“ Čepin
8. Donošenje Odluke o imenovanju člana Povjerenstva za pregovore s Gradom Osijekom vezano za stanje u Dječjem vrtiću Zvončić u Čepinu i podnošenje izvješća Povjerenstva za pregovore sa Gradom Osijekom vezano za stanje u Dječjem vrtiću Zvončić u Čepinu
9. Donošenje Zaključka o prijedlogu kandidata za imenovanje suca porotnika Županijskog

suda u Osijeku

1. Razno

TOČKA 1. USVAJANJE ZAPISNIKA SA 16. SJEDNICE OPĆINSKOG VIJEĆA OPĆINE

ČEPIN

Vijećnik M. Brekalo naveo je kako je na prošloj sjednici Vijeća zatražio da mu se dostavi pismenim putem na koji način može dobiti presnimljene sjednice Općinskog vijeća koje su do sada održane, vidi da nema nikakvog papira, pa ga zanima da nije neka greška ili mu se to ne želi omogućiti.

Vijećnik J. Skočibušić istaknuo je kako na 3. stranici Zapisnika u tekstu: „Ističe kako je stav Općine da će kupiti nekretninu od Grada Osijek i osnovati vlastitu investiciju“, treba umjesto riječi „investicije“ ispraviti na „instituciju“.

Općinsko vijeće Općine Čepin sa 9 glasova ZA, 1 glasom PROTIV, 5 glasova SUZDRŽAN usvojilo je sa gore navedenom izmjenom zapisnik sa 16. sjednice Općinskog vijeća Općine Čepin.

TOČKA 2. DONOŠENJE GODIŠNJEG IZVJEŠTAJA O IZVRŠENJU PRORAČUNA

OPĆINE ČEPIN ZA 2018. GODINU

Vijećnici su zajedno sa dnevnim redom dobili i materijal za točku 2. dnevnog reda.

S točkom 2. dnevnog reda upoznala je pročelnica M. Cvitkušić te navela kako su ukupni prihodi u 2018. godini ostvareni u iznosu od 26.066.521,39 kn. Ukupni rashodi iznose 23.907.400,17 kn. Navela je kako smo ove godine upali pod novu raspodjelu poreza na dohodak tako da su nam prihodi sa osnove izmjene Zakona sa 6.759.197,97 kn veći nego prethodnih godina, te nadalje obrazložila istu.

Predsjednik Općinskog vijeća otvorio je raspravu.

Vijećnik M. Brekalo postavio je pitanje da li je točan podatak da je Općina Čepin prošle godine imala prihode od 26.066.521,39 kn. Moli da mu se pisanim putem dostavi točan podatak koliko je koja udruga kako sportska tako i društvena i sve ostale udruge, koje rade, koliko su točno dobile novaca tijekom 2018. godine.

Vijećnik D. Arnold osvrnuo je se na NK Čepin te naveo da isti zajedno sa školom nogometa dobije oko cca 600.000,00 kn godišnje legalnih sredstava što čini 60% svih materijalnih izdataka za ostale klubove kojih ima još 40 (među kojima su Košarkaška škola i Odbojkaški klub) koji zajedno primaju svega cca 80.000,00 kn. Zanima ga što je toliko vrijedno u NK Čepinu da oni dobivaju od Općine 600.000,00 kn legalnih sredstava, te da od 11 igrača igra 3-4 igrača ovisno o sezoni onih koji su iz Čepina, te istaknuo da taj NK Čepin financiraju građani Čepina. Zanima ga u čijem je to interesu da se toliko novca izdvaja za taj klub i za čega.

U raspravu su sudjelovali: M. Brekalo, J. Skočibušić, D. Arnold.

Odgovor su dali pročelnica M. Cvitkušić, općinski načelnik D. Tonkovac.

Općinsko vijeće Općine Čepin sa 9 glasova ZA, 6 glasova PROTIV donijelo je

Godišnji izvještaj o izvršenju Proračuna

Općine Čepin za 2018. godinu

(Godišnji izvještaj o izvršenju Proračuna Općine Čepin za 2018. godinu

je sastavni dio ovog Zapisnika)

TOČKA 3. DONOŠENJE ODLUKE O RASPODJELI REZULTATA POSLOVANJA

OPĆINE ČEPIN ZA 2018. GODINU

Vijećnici su zajedno sa dnevnim redom dobili i materijal za točku 3. dnevnog reda.

Sa točkom 3. dnevnog reda upoznala je pročelnica M. Cvitkušić te navela da se ovom Odlukom utvrđuje rezultat poslovanja, raspodjela rezultata, te način utroška viška prihoda i pokrića manjka prihoda nefinancijske imovine utvrđenog Godišnjim financijskim izvještajima Općine Čepin za 2018. godinu, te nadalje obrazložila istu.

Predsjednik Vijeća otvara raspravu.

Predsjednik Vijeća zaključuje raspravu i stavlja na glasovanje prijedlog Odluke o raspodjeli rezultata poslovanja Općine Čepin za 2018. godinu.

Općinsko vijeće Općine Čepin sa 9 glasova ZA, 3 glasa PROTIV, 3 glasa SUZDRŽAN donijelo je

ODLUKU

o raspodjeli rezultata poslovanja Općine Čepin za 2018. godinu

(Odluka o raspodjeli rezultata poslovanje Općine Čepin za 2018. godinu je sastavni dio ovog Zapisnika)

TOČKA 4. DONOŠENJE ODLUKE O DAVANJU SUGLASNOSTI NA PROVEDBU

ULAGANJA U IZRADNJU DJEČJEG IGRALIŠTA S PRISTUPNIM

POVRŠINAMA U BEKETINCIMA, U OKVIRU TIPA OPERACIJE 2.2.1.

„ULAGANJA U POKRETANJE, POBOLJŠANJE ILI PROŠIRENJE

LOKALNIH TEMELJNIH USLUGA ZA RURALNO STANOVNIŠTVO,

UKLJUČUJUĆI SLOBODNO VRIJEME I KULTURNE AKTIVNOSTI TE

POVEZANU INFRASTRUKTURU“

Vijećnici su zajedno sa dnevnim redom dobili i materijal za točku 4. dnevnog reda.

S ovom točkom dnevnog reda nazočne vijećnike upoznao je zamjenik načelnika I. Žeravica te naveo kako se sukladno mjeri 7. obnove ruralnih usluga u ruralnim područjima kao jedna od odredbi točke 7.4.1. nalazi pod mjera 2.2.1. koja je definirana Pravilnikom te mjere, te Lider odredbama gdje se LAG grupama na području cijele Hrvatske raspodjeljuju sredstava temeljem Pravilnika koji se veže uz mjeru 7.4.1. Budući da je Pravilnik isti za sve LAG-ove koji su na području države, količina sredstava koju je raspodijelilo Ministarstvo je takva da za mjeru 2.2.1. svaka jedinica lokalne samouprave može dobiti 111.000,00 kn za izgradnju površine društvenog, dječjeg ili sportskog sadržaja tako da će se ukoliko se donese ova Odluka prijaviti za izgradnju dječjeg igrališta i pristupnih površina u Beketincima. Naveo je kako je mjesto ulaganja nekretnina koja se nalazi preko puta Katoličke crkve u Beketincima. Ta površina je sada samo livada i cilj ju je pretvoriti u dječje igralište sa pristupnim površinama, odnosno parkiralištem. Naveo je kako je jedan od uvjeta da se taj projekt prijavi i Općinsko vijeće donese Odluku za to.

Na sjednicu su došli roditelji djece Dječjeg vrtića Zvončić u Čepinu.

Predsjednik Vijeća otvorio je raspravu.

Vijećnika M. Brekala zanima da li će u tu mjeru osim tih 111.000,00 kn ulagati i Općina Čepin, i koliko, ako hoće. Mišljenja je da se na tom malom placu ne može izgraditi sve to, te ga zanima kakvo se planira graditi igralište sa parkingom i svim ostalim, što se planira napraviti.

Odgovor je dao zamjenik načelnika I. Žeravica.

Predsjednik Vijeća zaključio je raspravu i stavlja na glasovanje prijedlog Odluke o davanju suglasnosti na provedbu ulaganja u izgradnju dječjeg igrališta s pristupnim površinama u Beketincima, u okviru tipa operacije 2.2.1. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“.

Općinsko vijeće Općine Čepin jednoglasno je donijelo

ODLUKU

o davanju suglasnosti na provedbu ulaganja u izgradnju dječjeg igrališta s pristupnim

površinama u Beketincima, u okviru tipa operacije 2.2.1. „Ulaganje u pokretanje, poboljšanje

ili proširenje lokalnih temeljnih usluga za ruralno stanovništvo, uključujući slobodno vrijeme

i kulturne aktivnosti te povezanu infrastrukturu“

(Odluka je sastavni dio ovog Zapisnika)

TOČKA 5. DONOŠENJE ODLUKE O UVJETIMA I VISINI NAJMA ZA KORIŠTENJE

DVORANE CENTRA ZA KULTURU ČEPIN

Vijećnici su zajedno sa dnevnim redom dobili i materijal za točku 5. dnevnog reda.

S ovom točkom dnevnog reda nazočne je upoznao općinski načelnik D. Tonkovac te naveo da se moraju donijeti pravila iznajmljivanja za dvoranu Centra za kulturu Čepin. Upoznao je nazočne sa predloženom Odlukom**,** te naveo kako je prijedlog da visina najma za korištenje dvorane Centra za kulturu Čepin iznosi 45,00 kuna za sat vremena uključujući vrijeme ulaska i izlaska iz dvorane. KUD „I.K. Adamović“ Čepin besplatno će koristi dvoranu za svoje potrebe. Udruge registrirane na području Općine Čepin kao i udruge koje provode programe koje su od interesa za Općinu Čepin koriste dvoranu bez naknade. Dvorana Centra za kulturu Čepin daje se u najam pravnim i fizičkim osobama za programe plesa i događanja od interesa za Općinu Čepin.

Predsjednik Vijeća otvara raspravu.

Predsjednik Vijeća zaključuje raspravu i stavlja na glasovanje prijedlog Odluke o uvjetima i visini najma za korištenje dvorane Centra za kulturu Čepin.

Općinsko vijeće Općine Čepin sa 9 glasova ZA, 6 glasova SUZDRŽAN donijelo je

ODLUKU

o uvjetima i visini najma za korištenje dvorane Centra za kulturu Čepin

(Odluka o uvjetima i visini najma za korištenje dvorane Centra za kulturu Čepin je sastavni dio ovog Zapisnika)

TOČKA 6. DONOŠENJE ODLUKE O UVJETIMA I VISINI NAJMA ZA KORIŠTENJE

POZORNICE

Vijećnici su zajedno sa dnevnim redom dobili i materijal za točku 6. dnevnog reda.

S ovom točkom dnevnog reda nazočne vijećnike upoznao je općinski načelnik D. Tonkovac, te naveo da se visina najma za korištenje pozornice određuje u iznosu od 25,00 kn/m2. Udruge registrirane na području Općine Čepin kao i udruge koje provode programe koje su od interesa za Općinu Čepin oslobođene su plaćanja najma za korištenje pozornice. Navedena cijena odnosi se na korištenje pozornice od najviše 3 (tri) dana.

Predsjednik Vijeća otvara raspravu.

Predsjednik Vijeća zaključuje raspravu i stavlja na glasovanje prijedlog Odluke o uvjetima i visini najma za korištenje pozornice.

Općinsko vijeće Općine Čepin sa 9 glasova ZA, 6 glasova SUZDRŽAN donijelo je

ODLUKU

o uvjetima i visini najma za korištenje pozornice

(Odluka o uvjetima i visini najma za korištenje pozornice je sastavni dio ovog Zapisnika)

TOČKA 7. DONOŠENJE ODLUKE O DAVANJU SUGLASNOSTI ZA SKLAPANJE

SPORAZUMA O KORIŠTENJU NARODNIH NOŠNJI I INSTRUMENATA

IZMEĐU OPĆINE ČEPIN I KULTURNO UMJETNIČKOG DRUŠTVA

„IVAN KAPISTRAN ADAMOVIĆ“ ČEPIN

Vijećnici su zajedno sa dnevnim redom dobili i materijal za točku 7. dnevnog reda.

S ovom točkom dnevnog reda nazočne vijećnike upoznao je općinski načelnik D. Tonkovac.

Predsjednik Vijeća otvara raspravu.

Predsjednik Vijeća zaključuje raspravu i stavlja na glasovanje prijedlog Odluke o davanju suglasnosti za sklapanje Sporazuma o korištenju narodnih nošnji i instrumenata između Općine Čepin i Kulturno umjetničkog društva „Ivan Kapistran Adamović“ Čepin.

Općinsko vijeće Općine Čepin sa 9 glasova ZA, 6 glasa SUZDRŽAN donijelo je

ODLUKU

o davanju suglasnosti za sklapanje Sporazuma o korištenju narodnih nošnji i instrumenata

između Općine Čepin i Kulturno umjetničkog društva „Ivan Kapistran Adamović“ Čepin

(Odluka o davanju suglasnosti za sklapanje Sporazuma o korištenju narodnih nošnji i instrumenata sastavni je dio ovog Zapisnika)

TOČKA 8. DONOŠENJE ODLUKE O IMENOVANJU ČLANA POVJERENSTVA ZA

PREGOVORE S GRADOM OSIJEKOM VEZANO ZA STANJE U DJEČJEM

VRTIĆU ZVONČIĆ U ČEPINU I PODNOŠENJE IZVJEŠĆA POVJERENSTVA

ZA PREGOVORE SA GRADOM OSIJEKOM VEZANO ZA STANJE U

DJEČJEM VRTIĆU ZVONČIĆ U ČEPINU

Vijećnici su zajedno sa dnevnim redom dobili i materijal za ovu točku dnevnog reda.

Predsjednik Povjerenstva D. Tonkovac naveo je kako je Općina Čepin 28.11.2018. g. potpisala sa Centrom za predškolski odgoj Osijek Ugovor o pružanju usluga predškolskog odgoja koji važi do 31.08.2019.g. Općina Čepin poštiva sve svoje obaveze prema Centru za predškolski odgoj da bi 13.02.2019.g. došao dopis od Grada Osijeka kojim Grad Osijek traži da Općina Čepin razmotri mogućnost eventualnog nastavka suradnje pod drugim okolnostima ispunjavanja podmirenja troškova ekonomske cijene ili organizacije boravka predškolske djece u našoj Općini od sljedeće vrtićke godine. Naveo je kako je članica Povjerenstva gđa. Tanja Paun poslije prve sjednice Povjerenstva dala ostavku.

Vijećnik D. Arnold naveo je kako je Povjerenstvo osnovano iz razloga da ide na pregovore sa institucijama u Gradu sa gdinom. Vrkićem i voditeljicom Centra za predškolski odgoj, a ne da predlaže modele na koji će se koristiti dječji vrtić i pod čijom će ingerencijom ići, te da je zbog toga gđa. Paun dala ostavku.

Općinski načelnik D. Tonkovac naveo je kako Općina Čepin želi taj problem riješiti za cijelu budućnost i svih ovih godina plaćala je 600.000,00 kn iz Proračuna. Ravnateljica Centra za predškolski odgoj šalje novi Ugovor i traži da stari Ugovor koji je potpisan sa Centrom za predškolski odgoj Osijek, a koji važi do 31.08.2019. prestane važiti sa 01.05.2019. g., a koji važi do 01.09.2019. g. i da Općina Čepin prihvati tu ekonomsku cijenu koju je ponudio Grad Osijek odnosno Centar za predškolski odgoj Osijek. Mišljenja je da ravnateljica ne bih trebala imati pravo odbijati djecu i ne upisivati ih u vrtić, jedino ako nemaju skrivene namjere, pa da žele zatvoriti vrtić i odvesti tete u Osijek i dati to nekom privatniku, te da je to danas potvrdila i Ravnateljica na sastanku u Gradskoj upravi.

Gđa Vlatka Panenić predstavnica roditelja djece Dječjeg vrtića Zvončić navela je kako ono što je bilo zadnje rečeno na Vijeću da će gosp. D. Tonkovac, dr. Paun i ona biti u pregovorima sa Gradom. Osobno je tražila fizički prisustvo svih interesnih stranki da se sjedne za stol, a ne da se dopisiva preko maila. Mišljenja je da niti Grad Osijek niti Općina Čepin sebi ne bih trebali dozvoliti da 171 dijete završi na ulici. Navela je kako prema navodima Glasa Slavonije ima mali broj slobodnih mjesta na područje Dječjeg vrtića u Osijeku. Glas Slavonije spominje da će se u Dječjem vrtiću Zvončić upisivati samo jaslička skupina, pa ju zanima tko je to odobrio, da li je Općina to odobrila ili je to samo samovolja Ravnateljice. Predlaže da se sjedne i dogovori što dalje. Navela je da ona ima troje djece i da njoj treba vrtić.

Vijećnik M. Brekala zanima zašto je došlo do toga da roditelji na jesen neće moći nigdje upisati djecu jer mjesta u vrtićima nema.

Vijećnik D. Arnold naveo je kako je potrebno iz Proračuna Općine Čepin izdvojiti još nekih cca 700.000,00-800.000,00 kn za Centar za predškolski odgoj, da prostora ima za to, te da se isto riješi Rebalansom Proračuna. Nadalje je naveo kako Općina Čepin kao pravni subjekt ima legitimno pravo osnovati svoju predškolsku ustanovu ali ne nepripremljeno bez strategije i hodograma.

Općinski načelnik D. Tonkovac naveo je kako je Općina Čepin od početka sa roditeljima i na strani je roditelja, te se osvrnuo na prvi prosvjed koji je bio iz razloga da se zatvara vrtić da ide privatnicima. Naveo je da je i on bio na prosvjedu i rekao da se vrtić neće zatvoriti i da će djeca ići u vrtić. Slijedeći prosvjed je bio zbog toga što u Centru nisu htjeli upisati djecu u vrtić. Istaknuo je kako ravnateljica ne može zabraniti upis djece, a može zabraniti upis djece jedino iz razloga što želi dati vrtić privatnicima. Naveo je da je danas bio na poziv dogradonačelnice na sastanku u Gradu i na istom je dogovoreno da onaj Ugovor koji je bio na Povjerenstvu i s kojim se nisu složili da se neće potpisati jer Ugovor važi je do 31.08.2019. g. Dogovoreno je da novi Ugovor ide od 01.09.2019.g. i da vrijedi do 01.09.2020. g. i da se isto tako prihvaća ekonomska cijena.

Zamjenik općinskog načelnika I. Žeravica kao sudionik razgovora naveo je da je se dogradonačelnica također složila s tim da problem oko upisa nikada nije trebao biti ni pokrenut. Pokrenula ga je Ravnateljica bez osnove i ona ne može samoinicijativno donijeti odluku da se djeca ne upisuju zato što Općina Čepin ne želi podići subvenciju. Ukoliko Općina Čepin ne želi podići subvenciju, ona upisuje djecu redovno, pa će razliku do ekonomske cijene platiti roditelji. Naveo je da je danas dogovoreno da će upis djece teći kao što je tekao i ovih godina. Važeći Ugovor što se tiče Općine će se poštivati do 31.08.2019., a novi Ugovor će se potpisati s rokom važeći od 01.09.2019. do idućih važećih 12 mjeseci.

Vijećnik J. Skočibušić istaknuo je kako je ovdje problem kako će roditelji upisati svoju djecu u Dječji vrtić, te da je to bitna tema. Naveo je kako je logično da Općina Čepin mora sufinancirati za djecu koja žive na području Općine Čepin jer roditelji im plaćaju porez i prirez kao i za onu djecu koja su u gradu za njih plaća Grad Osijek. Mišljenja je da Ravnateljica bez dopuštenja gradonačelnika i zamjenika ne može nešto samostalno odlučiti, te da je vrtić osnovao grad Osijek.

Vijećnik D. Arnold naveo je kako je bitno istaknuti da Općina treba u Rebalansu Proračuna namaknuti cca 800.000,0 kn i da će biti sve po starom do daljnjega, eventualno za par godina.

Općinski načelnik D. Tonkovac naveo je da će Općina Čepin vratiti u vlasništvo zgradu i osnovati svoju instituciju.

Gđa Vlatka Panenić predstavnica roditelja djece Dječjeg vrtića Zvončić moli da Općina Čepin ide s tim da ona kad sutra ode u Upravu vrtića u ulici I. Meštrovića predati papire za svoje dijete u jaslice za 01.09.2019. da joj je osoba u Upravi vrtića obvezna to primiti, da ne bude poslana kući. Pri tome želi da se kod novih pregovora uzme u obzir ukoliko će se ići po punoj ekonomskoj cijeni za nagodinu zašto „Zvončić“ prima samo jaslice. Također traži da se vidi koji bi bio još broj djece za starije grupe, te da li se može fizički unutar naše postojeće zgrade to organizirati. Kao roditelj smatra da bi nama bilo najefikasnije da se napravi nešto svoje. Nadalje ju zanima da li će sutra na upisu biti prihvaćena djece starije grupe.

Općinski načelnik naveo je kako Općina ima problema u Dječjem vrtiću oko asistenata za djecu s posebnim potrebama i Grad Osijek uvijek oko toga pravi problem. Naveo je kada to bude naša instituciju i objekt moći će se zaposliti i asistenti koji će djeci pružiti jedan viši nivo usluga. Općina će prihvatiti tu cijenu i plaćati će to dok ne osnuje svoju ustanovu. Naveo je kako je Općina Čepin bila sprema platiti razliku 40% sredstava u energetsku obnovu zgrade.

U raspravi su sudjelovali: D. Arnold, T. Paun, M. Brekalo, J. Skočibušić.

Općinsko vijeće Općine Čepin jednoglasno je donijelo

ZAKLJUČAK

I.

Općinsko vijeće Općine Čepin suglasno je s prijedlogom Ugovora o pružanju usluga predškolskog odgoja između Dječjeg vrtića Osijek i Općine Čepin, KLASA: 601-01/18-01/93, URBROJ: 2158/87-01-19-07 uz sljedeći uvjet da se članak 6. prijedloga izmjeni, kako slijedi: „Ovaj Ugovor zaključuje se na određeno vrijeme u trajanju od 1.9.2019. do 31.8.2020., a svaka ugovorna strana može ga bez obrazloženja pismeno otkazati uz otkazni rok od 30 dana.“

II.

Ovaj Zaključak stupa na snagu danom donošenja.

Predsjednik Vijeća odredio je stanku.

Vijećnica K. Rajtek za pregovore s Gradom Osijekom predložila je predsjednika Vijeća Roberta Perišu.

Predsjednik Vijeća stavlja na glasovanje prijedlog vijećnice K. Rajtek.

Općinsko vijeće Općine Čepin prihvatilo je prijedlog vijećnice K. Rajtek, te sa 9 glasova ZA, 5 glasova SUZDRŽAN, 1 vijećnik nije pristupio glasovanju (M. Brekalo),donijelo je

ODLUKU

o imenovanju člana Povjerenstva za pregovore s Gradom Osijekom

vezano za stanje u dječjem vrtiću Zvončić u Čepinu

(Odluka je sastavni dio ovog Zapisnika)

TOČKA 9. DONOŠENJE ZAKLJUČKA O PRIJEDLOGU KANDIDATA ZA

IMENOVANJE SUCA POROTNIKA ŽUPANIJSKOG SUDA U OSIJEKU

Vijećnici su zajedno sa dnevnim redom dobili i materijal za točku 9. dnevnog reda.

S ovom točkom dnevnog reda nazočne vijećnike upoznao je pročelnik K. Crnković, te naveo kako je se prijavio jedan kandidat i to gosp. Milenko Knežević.

Vijećnik M. Brekalo zatražio je informaciju tko je taj gospodin, gdje živi, s čim se bavi, koju je školu završio.

Odgovor je dao pročelnik K. Crnković.

Općinsko vijeće Općine Čepin jednoglasno je donijelo

ZAKLJUČAK

o prijedlogu kandidata za imenovanje suca porotnika Županijskog suda u Osijeku

(Zaključak je sastavni dio ovog Zapisnika)

TOČKA 10. RAZNO

Vijećnik M. Brekalo traži da mu se dostavi u pisanom obliku tko uređuje informatičku stranicu Općine Čepin, da li je to privatna osoba, ako je, onda ime i prezime, ako je poduzeće, koje poduzeće.

Vijećnik D. Arnold izrazio je kao predsjednik Boćarskog kluba svoje žaljenje što je za gotovo 20% smanjen iznos Boćarskog kluba. Smatra da to nije korektno budući da se mahom radi o Hrvatskim braniteljima invalidima Domovinskog rata koji na neki način imaju terapiju kroz taj Boćarski klub. Naveo je da to nije dostatno tom Klubu uspoređujući sa svim ostalim klubovima.

Vijećnik M. Brekalo moli da mu se pisanim putem dostavi kako može dobiti snimke zapisnika da ih stavi na svoj mail, ili ako ih ne može dobiti, da mu se pismeno napiše da nema pravo na to.

Odgovor je dao općinski načelnik D. Tonkovac.

Sjednica je zaključena u 21,56 sati.

ZAPISNIČAR:

Mladenka Bagarić

KLASA: 021-05/19-01/5

URBROJ: 2158/05-19-1

Čepin, 17. travnja 2019.

PREDSJEDNIK

OPĆINSKOG VIJEĆA

Robert Periša, dipl.oec.